OORSIG: 'Vrystaat leeg gemelk onder Ace'- Dukwana | Netwerk24
OORSIG: 'Vrystaat leeg gemelk onder Ace'- Dukwana
Deur Lewellyn Prince 05 April 2019 10:26
Dukwana het getuig oor 'n vergadering met Tony Gupta in sy familie se Saxonwold-woonkompleks waar Ace Magashule, toe premier van die Vrystaat, en Duduzane Zuma, oudpres. Jacob Zuma se seun, ook was. Volgens hom het Tony gesê hy betaal maandeliks vir Magashule en Zuma R1 miljoen in verband met 'n projek wat hy "Jagersfontein" genoem het.
Tony het dieselfde aanbod aan Dukwana gemaak in verband met die City of Tomorrow-projek, wat groot ekonomiese ontwikkeling na die Welkom-omgewing kon bring. Dukwana het die aanbod egter van die hand gewys.
Dukwana beweer Magashule het hom kort daarna afgedank omdat hy nie die aanbod aanvaar het nie. Magashule het glo gesê hy soek meer vroue in hoë poste.
Hy het verder getuig hoe verskeie tenders onreëlmatig onder Magashule se leierskap in die Vrystaat toegeken is.
Daar is ook oor Pieter-Louis Myburgh se boek, Gangster State – Unraverling Ace Magashule's Web of Capture, gepraat. Dukwana het bevestig dat "baie van die dinge waaroor daar in die boek geskryf word in die Vrystaat gebeur het."
Die Zondo-kommissie, met adjunkhoofregter Raymond Zondo as voorsitter, ondersoek omvangryke korrupsie in die staatsdiens, asook die betrokkenheid van politici en amptenare by staatskaping.
05 Apr. 17:03:22
05 Apr. 17:03:11
Verrigtinge verdaag tot 10:00 Maandag.
05 Apr. 17:02:59
Zondo sê die kommissie sal van Maandag af getuienis aanhoor oor wetstoepassingsagentskappe.
05 Apr. 17:02:25
Dukwana word verskoon.
05 Apr. 17:02:06
Die kommissie het 'n begroting vir tolke, sê Zondo.
05 Apr. 17:01:45
Zondo: Baie dankie vir dit. Enigiemand kan in hul eie taal kom praat en ons sal 'n tolk daarvoor aanstel.
05 Apr. 17:01:23
Dukwana: Kan ek iets vra Voorsitter. Ek het hier in Engels getuig. Baie ander kollegas wil egter getuig maar sal dit deur 'n tolk wou doen. Mens is bang dat hulle nie hulself so vrylik in Engels sal uitspreek nie.
05 Apr. 16:59:16
Die regter doen weer 'n beroep om enigiemand met inligting wat die kommissie kan help, om na vore te kom om te bepaal wat gebeur het en watter maatreëls ingestel kan word.